ข้อกำหนดคณะกรรมการกองทุนเพื่อการส่งคนต่างด้าวข้อกำหนดคณะกรรมการกองทุนเพื่อการส่งคนต่างด้าวกลับออกไปนอกราชอาณาจักรว่าด้วยแนวทาง หลักเกณฑ์เงื่อนไข และลำดับความสำคัญของการใช้จ่ายเงินกองทุนเพื่อการส่งคนต่างด้าวกลับออกไปนอกราชอาณาจักรประจำปีงบประมาณ พ.ศ. ๒๕๕๔[๑] อาศัยอำนาจตามความในมาตรา๓๗ (๑) แห่งพระราชบัญญัติการทำงานของคนต่างด้าว พ.ศ. ๒๕๕๑คณะกรรมการกองทุนเพื่อการส่งคนต่างด้าวกลับออกไปนอกราชอาณาจักรจึงออกข้อกำหนดไว้ดังนี้ข้อ๑ ข้อกำหนดนี้เรียกว่าข้อกำหนดคณะกรรมการกองทุนเพื่อการส่งคนต่างด้าวกลับออกไปนอกราชอาณาจักรว่าด้วยแนวทางหลักเกณฑ์ เงื่อนไข และลำดับความสำคัญของการใช้จ่ายเงินกองทุนเพื่อการส่งคนต่างด้าวกลับออกไปนอกราชอาณาจักร ประจำปีงบประมาณ พ.ศ. ๒๕๕๔ข้อ๒ข้อกำหนดนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ในข้อกำหนดนี้กองทุนหมายความว่า กองทุนเพื่อการส่งคนต่างด้าวกลับออกไปนอกราชอาณาจักรคณะกรรมการกองทุนหมายความว่า คณะกรรมการกองทุนเพื่อการส่งคนต่างด้าวกลับออกไปนอกราชอาณาจักรลูกจ้างหมายความว่าลูกจ้างที่จ่ายเงินเข้ากองทุนเพื่อการส่งคนต่างด้าวกลับออกไปนอกราชอาณาจักรอธิบดีหมายความว่า อธิบดีกรมการจัดหางานข้อ๔การใช้จ่ายเงินกองทุนประจำปีงบประมาณ พ.ศ. ๒๕๕๔ ให้เป็นไปตามลำดับความสำคัญดังนี้(๑)ค่าใช้จ่ายเกี่ยวกับลูกจ้างที่ถูกหักเงินค่าจ้างและนำส่งเข้ากองทุน(ก)คืนเงินให้แก่ลูกจ้างซึ่งกลับออกไปนอกราชอาณาจักรโดยค่าใช้จ่ายของตนเอง(ข)ค่าใช้จ่ายเกี่ยวกับการส่งลูกจ้างกลับออกไปนอกราชอาณาจักรตามพระราชบัญญัติการทำงานของคนต่างด้าวพ.ศ. ๒๕๕๑(๒)ค่าใช้จ่ายในการบริหารจัดการเกี่ยวกับการทำงานของคนต่างด้าวของหน่วยงานที่เกี่ยวข้อง(๓)ค่าใช้จ่ายเกี่ยวกับการส่งคนต่างด้าวหรือผู้ถูกสั่งเนรเทศกลับออกไปนอกราชอาณาจักรตามกฎหมายว่าด้วยคนเข้าเมืองและกฎหมายว่าด้วยการเนรเทศ(๔)ค่าใช้จ่ายอันจำเป็นต่อการบริหารกองทุนข้อ๕การจัดสรรเงินกองทุนเพื่อใช้จ่ายในการบริหารจัดการเกี่ยวกับการทำงานของคนต่างด้าวตามแนวทางและหลักเกณฑ์ดังต่อไปนี้(๑)ให้หน่วยงานที่ประสงค์จะขอรับเงินกองทุนจัดทำข้อเสนอตามหลักเกณฑ์ที่คณะกรรมการกองทุนประกาศกำหนดโดยโครงการที่จะขอรับการจัดสรรเงินจากกองทุนต้องไม่ซ้ำซ้อนกับงบประมาณที่ได้รับการจัดสรรจากสำนักงบประมาณ(๒)การจัดสรรเงินกองทุนเพื่อการบริหารจัดการเกี่ยวกับการทำงานของคนต่างด้าวให้พิจารณาตามความจำเป็นของภารกิจในหน่วยงานนั้น(๓)ให้หน่วยงานที่ขอรับเงินกองทุนเปิดบัญชีกับธนาคารสำหรับการรับโอนเงินที่ได้รับการจัดสรรและแจ้งเลขที่บัญชีเงินฝากพร้อมส่งสำเนาสมุดเงินฝากให้กรมการจัดหางานเพื่อจะได้สั่งจ่ายเงินกองทุนเข้าบัญชีเงินฝากโดยตรงกรณีได้รับการจัดสรรเงินกองทุนให้รายงานผลการปฏิบัติงานและการใช้เงินต่อคณะกรรมการกองทุนภายในสามสิบวัน นับจากวันสิ้นปีงบประมาณข้อ๖การใช้จ่ายเงินกองทุนเพื่อประโยชน์ในการบริหารจัดการเกี่ยวกับการทำงานของคนต่างด้าวของหน่วยงานที่เกี่ยวข้องให้หน่วยงานที่ได้รับการจัดสรรเงินปฏิบัติดังต่อไปนี้(๑)ใช้จ่ายเงินกองทุนภายในวงเงินตามคำขอรับการจัดสรรที่ได้รับอนุมัติจากคณะกรรมการกองทุน(๒)เงินกองทุนให้จ่ายได้ตามประเภทงบรายจ่าย ดังนี้(ก)งบบุคลากร ได้แก่ ค่าจ้างโดยให้จ่ายเป็นค่าจ้างชั่วคราวได้เฉพาะกรณีที่จำเป็นตามความเห็นชอบของคณะกรรมการกองทุนทั้งนี้ ตามอัตราค่าจ้างและวุฒิการศึกษาที่กำหนดไว้ในระเบียบของทางราชการโดยอนุโลม(ข)งบดำเนินงาน ได้แก่ ค่าตอบแทน ค่าใช้สอย ค่าวัสดุ และค่าสาธารณูปโภค(ค)งบลงทุน เฉพาะค่าครุภัณฑ์ที่จำเป็นในการปฏิบัติงาน(ง)ค่าใช้จ่ายที่เกิดขึ้นจากการโอนเงินกองทุนและค่าธรรมเนียมการให้บริการรับส่งเงินตามที่ธนาคารเรียกเก็บ(จ)งบรายจ่ายอื่น โดยความเห็นชอบของคณะกรรมการกองทุน(๓)ในกรณีที่หน่วยงานมีความจำเป็นต้องเปลี่ยนแปลง เพิ่ม หรือลดค่าใช้จ่ายใด ๆในประเภทค่าใช้จ่ายเดียวกันภายใต้กรอบวงเงินที่ได้รับอนุมัติจากคณะกรรมการกองทุนให้ดำเนินการเฉพาะเพื่อแก้ไขปัญหาในการดำเนินงานหรือเพิ่มประสิทธิภาพในการปฏิบัติงานโดยคำนึงถึงประโยชน์ในการบริหารจัดการเกี่ยวกับการทำงานของคนต่างด้าวและต้องสอดคล้องกับเป้าหมายการดำเนินงานและผลผลิตตามที่ระบุในเอกสารประกอบการจัดทำข้อเสนอเพื่อขอรับการจัดสรรเงินกองทุนและต้องไม่เป็นการก่อหนี้ผูกพันข้ามปีงบประมาณเมื่อหน่วยงานได้ดำเนินการเปลี่ยนแปลงเพิ่มหรือลดค่าใช้จ่ายตามวรรคหนึ่งแล้วให้รายงานให้คณะกรรมการกองทุนทราบภายในสิบห้าวันนับแต่วันที่เปลี่ยนแปลง เพิ่ม หรือลดค่าใช้จ่ายประกาศ ณ วันที่ ๙กันยายน พ.ศ. ๒๕๕๓สมชาย ชุ่มรัตน์ปลัดกระทรวงแรงงานประธานกรรมการกองทุนเพื่อการส่งคนต่างด้าวกลับออกไปนอกราชอาณาจักรปริยานุช/ผู้จัดทำ๓๐ กันยายน ๒๕๕๓นันท์นภัสร์/ตรวจ๓๐ กันยายน ๒๕๕๓ภัทรวีร์/ปรับปรุง๗ ธันวาคม ๒๕๖๐[๑] ราชกิจจานุเบกษาเล่ม ๑๒๗/ตอนพิเศษ ๑๑๒ ง/หน้า ๕๙/๒๓ กันยายน ๒๕๕๓